**Rojas novada domes kustamās mantas -**

**vieglās pasažieru automašīnas NISSAN izsoles noteikumi**

1.Noteikumi nosaka kārtību, kādā organizējama pašvaldības kustamās mantas – vieglās pa sažieru automašīnas NISSAN PRIMASTAR, valsts reģistrācijas numura zīme GO 8689, (turpmāk – kustamā manta) - pārdošana izsolē.

Izsoli organizē atbilstoši "Publiskas personas mantas atsavināšanas likumam", kas reglamentē jautājumus, kas nav noteikti šajos noteikumos un Rojas novada domes 19.03.2019. lēmumā Nr. 41 „Par kustamās mantas – vieglās pasažieru automašīnas NISSAN PRIMASTAR izsoli ”.

2. Kustamās mantas izsoli veic Rojas novada domes izveidotā izsoles komisija (turpmāk-komisija).

3.Komisijas locekļi nedrīkst būt kustamās mantas pircēji, kā arī nevar pirkt kustamo mantu citu personu uzdevumā.

4. Ziņas par izsolē pārdodamo kustamo mantu:

4.1. Rojas novada domes īpašumā esoša vieglā pasažieru automašīna NISSAN PRIMASTAR, valsts reģistrācijas numura zīme GO 8689, tips J4, variants J4BH, versija J4BHB6, motora tilpums 1995 cm³, motora maksimālā jauda 84 kW dīzeļdegvielas dzinējs, 9 (deviņas) sēdvietas, pilna masa 3040 kg, pašmasa 2029 kg, 1. reģistrācijas datums – 13.06.2007. gads, krāsa – gaiši pelēka, garā bāze, stūres pastiprinātājs, auduma salons, ABS, audio aparatūra, CD, elektriski regulējami spoguļi, sešu pakāpju mehāniskā ātrumkārba.

4.2. Automašīnas tehniskais stāvoklis – tehniskā apskate derīga līdz 11.09.2019., odometra rādītājs -520515 km (vērtēšanas brīdī 14.03.2019.).

5. Kustamās mantas nosacītā cena – 2250,00 EUR (divi tūkstoši divi simti piecdesmit eiro un 00 centi).

6. Nodrošinājums – 10% no izsolāmās kustamās mantas nosacītās cenas – 225,00 EUR (divi simti divdesmit pieci eiro 00 centi).

Nodrošinājums jāiemaksā pirms pieteikuma par piedalīšanos izsolē iesniegšanas dienas Rojas novada domes norēķinu kontā LV95HABA0551022109166, A/S „SWEDBANK”.

7. Izsoles veids – atklāta mutiska izsole ar augšupejošu soli.

8. Izsoles solis –100,00 EUR (viens simts eiro un 00 centi).

9. Paziņojums par kustamās mantas izsoli tiek publicēts Rojas novada domes mājaslapā [www.roja.lv](http://www.roja.lv), informatīvajā izdevumā “Banga” un laikrakstā “Talsu Vēstis”. Paziņojums par izsoli izliekams Rojas novada domes ēkā, Zvejnieku ielā 3, Roja, Rojas novads, LV – 3264, pie informācijas stenda.

10. Izsolāmo kustamo mantu var apskatīt adresē Akas iela 3, Roja, Rojas novads, **no 2019. gada 19. marta līdz 2019. gada 17. aprīlim** darba dienās darba laikā, iepriekš piezvanot pa mobilo tālruni 27052492 (Rojas novada domes izpilddirektors Jānis Pūce).

11. Ar izsoles noteikumiem var iepazīties arī Rojas novada domē, Rojas novada domes ēkā Zvejnieku ielā 3, Roja, Rojas novads, LV – 3264, darba dienās darba laikā un Rojas novada domes mājaslapā www.roja.lv.

12. Izsole notiks **2019. gada 18. aprīlī, plkst.11:00** Rojas novada domes ēkā Zvejnieku ielā 3, Roja, Rojas novads, LV –3264.

13. Par izsoles dalībnieku var kļūt maksātspējīgas juridiskas personas, kā arī fiziskas personas, kuras iemaksājušas izsoles nodrošinājuma maksu, noteiktajā termiņa iesniegušas pieteikumu uz šo izsoli un izpildījušas visus izsoles priekšnoteikumus.

14. Izsoles dalībnieku reģistrācija tiek uzsākta pēc sludinājuma publicēšanas Rojas novada domes mājaslapā www.roja.lv.

15. Lai reģistrētos par izsoles dalībnieku, jāiesniedz šādi dokumenti:

15.1. **pieteikums**, kurā norāda: fiziskai personai – vārds, uzvārds, personas kods, deklarētā dzīvesvietas adrese, elektroniskā pasta adrese (ja ir); juridiskai personai – firmas nosaukums, reģistrācijas numurs, juridiskā adrese; pretendenta pārstāvja (ja tāds ir) vārds, uzvārds, personas kods, elektroniskā pasta adrese (ja ir), kustamā manta, ko vēlas iegādāties.

15.2. **fiziskai personai:**

15.2.1. pases kopija (uzrādot oriģinālu);

15.2.2.izziņa par deklarēto dzīvesvietu;

15.2.3. kvīts par nodrošinājuma 225,00 EUR (divi simti divdesmit pieci eiro 00 centi) apmērā samaksu.

15.3. **juridiskai personai:**

15.3.1.apliecinātu spēkā esošu statūtu (līguma) norakstu vai izrakstu par pārvaldes institūciju (amatpersonu) kompetences apjomu;

15.3.2. attiecīgās lēmējinstitūcijas lēmums par kustamās mantas iegādi;

15.3.3.attiecīgās institūcijas pilnvarojums iesniegt pieteikumu dalībai izsolē un pilnvarojums pārstāvībai izsolē (ja to nedara pārvaldes institūcija (amatpersona);

15.3.4. kvīts par nodrošinājuma 225,00 EUR (divi simti divdesmit pieci eiro 00 centi) apmērā samaksu.

16. **Pieteikums par piedalīšanos izsolē** kopā ar norādītajiem dokumentiem **iesniedzams** personīgi Rojas novada domē – Zvejnieku ielā 3, Roja, Rojas novads, LV – 3264, domes sekretārei, vai nosūtāms pa elektronisko pastu roja@roja.lv ar elektronisko parakstu, no sludinājuma publicēšanas dienas Rojas novada domes mājas lapā [www.roja.lv](http://www.roja.lv) **līdz 2019. gada 17. aprīlim, plkst. 16:00**.

17. Saņemot pieteikumus par piedalīšanos izsolē, tiek sastādīta izsoles dalībnieku reģistrācijas lapa, kurā pieteikumu iesniegšanas secībā tiek fiksēts izsoles dalībnieka vārds, uzvārds vai juridiskais nosaukums, personas kods vai reģistrācijas numurs, dzīvesvietas vai juridiskā adrese, pieteikuma saņemšanas datums un laiks.

18. Izsolē var piedalīties, ja pieteikums iesniegts sludinājumā noteiktajā termiņā un izpildīti visi izsoles priekšnoteikumi.

19. Izsoles dalībnieks netiek reģistrēts, ja:

19.1. nav iesniegti visi 15. punktā norādītie dokumenti;

19.2. vēl nav iestājies vai jau ir beidzies dalībnieku reģistrācijas termiņš.

20. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.

21. Izsole notiek, ja uz to ierodas vismaz viens pretendents.

22. Pirms kustamās mantas izsoles sākšanas izsoles dalībnieki iepazīstas un paraksta izsoles noteikumus, tādējādi apliecinot, ka pilnībā ar tiem iepazinušies un piekrīt tiem.

23. Izsoli vada komisijas priekšsēdētājs vai izsoles komisijas nozīmēts izsoles vadītājs.

24. Komisijas priekšsēdētājs, atklājot kustamās mantas izsoli, sastāda izsoles dalībnieku sarakstu. Izsoles dalībnieku sarakstā tiek ierakstīts katra dalībnieka vārds un uzvārds vai nosaukums, kā arī solītāja pārstāvja vārds un uzvārds.

25. Komisijas priekšsēdētājs raksturo izsolāmo kustamo mantu, paziņo tās sākumcenu, kā arī izsoles soli, par kādu izsoles sākumcena paaugstināma ar katru nākamo solījumu.

26. Izsole sākas ar izsoles komisijas priekšsēdētāja nosaukto sākumcenu, kas sastāda – 2250,00 EUR (divi tūkstoši divi simti piecdesmit eiro un 00 centi).

27. Izsoles dalībnieki savu piekrišanu iegādāties izsolāmo mantu par nosaukto cenu apliecina mutvārdos un rakstiski, parakstoties izsoles dalībnieku sarakstā. Tas tiek fiksēts izsoles gaitas protokolā.

28. Ja izsoles dalībnieku sarakstā tiek reģistrēts viens izsoles dalībnieks, izsole atzīstama par notikušu, un kustamā manta tiek pārdota vienīgajam izsoles dalībniekam par summu, kas vienāda ar nosacītās cenas apmēru un palielinājumu par vienu soli – 2350,00 EUR (divi tūkstoši trīs simti piecdesmit eiro un 00 centi).

29. Ja divi vai vairāki izsoles dalībnieki izsaka gatavību iegādāties kustamo mantu par nosacīto cenu, nosacītā cena palielinās par vienu soli, kas noteikts 100,00 EUR (viens simts eiro un 00 centi) apmērā.

30. Ja kāds izsoles dalībnieks atsakās no turpmākās solīšanas, viņa pēdējā nosolītā cena tiek apstiprināta ar izsoles dalībnieka parakstu izsoles dalībnieku sarakstā.

31. Kustamās mantas izsole ar augšupejošu soli turpinās līdz kāds no tās dalībniekiem nosola visaugstāko cenu.

32.Ja neviens no izsoles dalībniekiem augstāku cenu nepiedāvā, izsoles vadītājs trīs reizes atkārto pēdējo augstāko piedāvāto cenu un fiksē to ar vārdu „pārdots”. Tas nozīmē, kas kustamā manta ir pārdota personai, kas solījusi pēdējo augstāko cenu un izsole ir pabeigta.

33. Izsole tiek pasludināta par pabeigtu, un izsoles rīkotājs divu darba dienu laikā izsoles rezultātus publicē Rojas novada pašvaldības mājas lapā www.roja.lv.

34. Ja izsolē piedalās divi vai vairāki dalībnieki un neviens no viņiem nav pārsolījis izsoles sākumcenu vai arī cenu, kas izveidojusies, palielinot izsoles sākumcenu, izsole atzīstama par nenotikušu, bet iemaksātā drošības nauda netiek atmaksāta. Šādā gadījumā rīkojama atkārtota kustamās mantas izsole.

35. Atkārtotas izsoles gadījumā Rojas novada dome ar atsevišķu lēmumu nosaka atkārtotās izsoles sākumcenu, atstājot to negrozītu vai pazeminot to ne vairāk kā par 20%.

36. Komisija apstiprina izsoles protokolu 7 (septiņu) dienu laikā pēc izsoles.

37. Nosolītā augstākā cena, atrēķinot samaksāto nodrošinājumu, jāsamaksā 7 (septiņu) dienu laikā no izsoles dienas, t.i.līdz **2019. gada 26. aprīlim (ieskaitot).**

38. Ja nosolītājs šo noteikumu 37. punktā noteiktajā laikā nav samaksājis nosolīto cenu, nosolītājs zaudē iesniegto nodrošinājumu.

39. Ja nosolītājs šo noteikumu 37. punktā noteiktajā laikā nav samaksājis nosolīto cenu, komisija par to informē pircēju, kurš nosolījis nākamo augstāko cenu.

40. Pircējam, kurš nosolījis nākamo augstāko cenu, ir tiesības divu nedēļu laikā no paziņojuma saņemšanas dienas paziņot izsoles rīkotājam par nekustamā īpašuma pirkšanu par paša nosolīto augstāko cenu.

41. Rojas novada dome apstiprina izsoles rezultātus kārtējā domes sēdē, bet ne vēlāk kā 30 dienu laikā pēc 37. punktā paredzēto maksājumu nokārtošanas.

42. Kustamās mantas pirkuma līgumu ar izsoles dalībnieku, kurš nosolījis visaugstāko cenu, septiņu dienu laikā no izsoles rezultātu apstiprināšanas paraksta Rojas novada domes priekšsēdētājs.

43. Izsole uzskatāma par nenotikušu, ja:

43.1. nosolītājs ir tāda persona, kura nevar slēgt darījumus vai kurai nebija tiesību piedalīties izsolē;

43.2. ja noteiktajos termiņos nav pieteicies neviens izsoles dalībnieks;

43.3. ja nosolītājs noteiktajā laikā nav samaksājis nosolīto cenu.

44. Izsoles dalībniekiem, kuri nav nosolījuši kustamo mantu, pamatojoties uz izsoles dalībnieka rakstveida iesniegumu, nodrošinājuma iemaksa 225,00 EUR (divi simti divdesmit pieci eiro 00 centi) apmērā tiek atmaksāta 5 (piecu) darba dienu laikā.

45. Visus izdevumus, kas saistīti ar kustamās mantas pirkuma – pārdevuma līguma slēgšanu un reģistrāciju uz pircēja vārda, sedz pircējs.

46. Sūdzības par izsoles komisijas darbībām 5 (piecu) dienu laikā no attiecīgā lēmuma pieņemšanas vai izsoles dienas var iesniegt Rojas novada domes priekšsēdētājai.